Arbitrêre gronde - Jy en die RegJy en die Reg
Tuis › Artikels › Arbeidsreg › Arbitrêre gronde
Is dit noodsaaklik om gelyste of arbitrêre gronde te identifiseer wanneer diskriminasie beweer word?
Artikel 6 (1) van die Wet op Gelyke Indiensneming bepaal:
No person may unfairly discriminate, directly or indirectly, against an employee, in any employment policy or practice, on one or more grounds, including race, gender, sex, pregnancy, marital status, family responsibility, ethnical social origin, colour, sexual orientation, age, disability, religion, HIV status, conscious, belief, political opinion, culture, language, birth or on any other arbitrary ground.
Indien die beweerde diskriminasie nie neerkom op een van die gelyste gronde nie, moet ‘n arbitrêre grond, bo en behalwe die gelyste gronde, geïdentifiseer word? Hierdie vraag is oorweeg in die saak S Ndudula & 17 others v Metrorail – PRASA (Western Cape) (C1012/2015) ZALAC.
In dié saak is twee nuwe bestuurders aangestel op ‘n hoër salarisskaal as die applikante wat ook dieselfde vlak bestuurders was. Die applikante het beweer dat die werkgewer teen hulle gediskrimineer het. Die werkgewer het die diskriminasie ontken. Die applikante het egter nie op ‘n gelyste of arbitrêre grond staatgemaak nie, maar het inteendeel geargumenteer dat daar wel differensiasie was wat arbitrêr was, en omdat dit arbitrêr was, bewerkstellig dit diskriminasie en is dit dus nie nodig om ‘n arbitrêre grond te identifiseer nie.
Die hof het egter bevind dat dit wel noodsaaklik is om gronde vir die beweerde diskriminasie te bewys en dat die applikante gevolglik misluk het om diskriminasie te bewys.
In Ntai & Others v SA Breweries Ltd het die hof ook die belangrikheid van die identifikasie van arbitrêre gronde beklemtoon:
Litigants who bring discrimination cases to the Labour Court and simply allege that there was ‘discrimination” on some or other ‘arbitrary’ ground, without identifying such ground, would be well advised to take note that the mere “arbitrary’ actions of an employer do not, as such, amount to ‘discrimination’ within the accepted legal definition of the concept.
Die bogenoemde uitsprake beklemtoon net weereens dat diskriminasie nie net beweer kan word nie, maar dat daar gelyste of arbitrêre gronde geïdentifiseer moet word ten einde die diskriminasie te bewys. Indien daar op arbitrêre gronde staatgemaak word, is dit belangrik om te onthou dat die bewyslas op die persoon geplaas word wat die diskriminasie beweer.
My Werkgewer het my studies betaal:
Maandag | 10 Junie | 2019
Dinsdag | 28 Mei | 2019
Verteenwoordiging tydens my verhoor:
Maandag | 27 Mei | 2019
Gebruik siekteverlof oordeelkundig
Betaling in die geval van diensbeëindiging